**APEL**

**de selectare al Asociațiilor de Băștinași (AdB) – beneficiare ale Programului de granturi**

**Incubatorul Asociațiilor de Băștinași**

**în cadrul**

**proiectului PNUD ‘Migrație și Dezvoltare Locală’ 2019-2022**

**Context:**

Obiectivul Proiectului MiDL este de a sprijini dezvoltarea comunităților din Republica Moldova afectate de migrație, prin îmbunătățirea serviciilor publice locale și stimularea activităților economice generatoare de venituri, inclusiv prin încurajarea implicării economice a Diasporei în procesul de revitalizare economică a localităților de baștină.

În urma intervenției Proiectului PNUD Migrație și Dezvoltare Locală (MiDL) în perioada 2015-2018, cu sprijinul financiar al SDC, în 38 de comunități, peste 10 000 de migranți au contribuit la peste 50 de proiecte de dezvoltare economică și dezvoltare a serviciilor locale în comunitățile lor de baștină, cu un număr de peste 300.000 beneficiari.

Toate aceste proiecte au fost co-finanțate și co-implementate, în parteneriat de autoritățile publice locale (APL) și migranți, cu participarea activă a Asociațiilor de Băștinași (AdB). La etapa actuală există deja peste 38 de AdB-uri funcționale în Republica Moldova dezvoltate în cadrul fazei I a PNUD/MiDL. Suplimentar altele 101 AdB au fost inițiate (înregistrate sau grupuri de inițiativă) în baza acestui model, cu suportul CALM, utilizând metodologia PNUD.

Proiectul PNUD/MiDL-faza II (2019-2022) va susține în continuare crearea și dezvoltarea capacităților AdB în calitate de parteneri APL pentru dezvoltarea durabilă a localităților din Moldova, cu implicarea băștinașilor plecați din localitate.

Grupurile de inițiativă, Asociațiile de Băștinași, care corespund criteriilor de mai jos, sunt invitate să aplice pentru a beneficia de suport sub forma de asistență tehnică și financiară (finanțare de $1,000), în vederea implementării unor proiecte și inițiative mici locale comune, cu un accent sporit pe implicarea Diasporei în prioritizarea problemei propuse spre soluționare.

**Procesul și termenul de aplicare:**

Dosarul de aplicare trebuie transmis în format electronic la următoarea adresă de e-mail: victoria.ivancioglo@und.org cu următorul text în titlul mesajului: „ Concurs de Granturi Incubator AdB” până la 25 aprilie 2019, orele 17.00.

**Dosarul de aplicare:**

Dosarul de aplicare în cadrul concursului va include:

1. Formularul tipizat de aplicare – Anexa 1 din ghidul de aplicare;
2. Angajament de participare la Program - Anexa 2 din ghidul de aplicare;
3. Dovada prioritizării ideii de proiect cu participarea migranților/diasporei din localitate;
4. Lista membrilor Asociației sau a grupului local de acțiune;
5. Copia certificatului de înregistrare și a statutului a AdB, dacă este deja înregistrată;
6. Scrisoare/acord de parteneriat semnat de APL care confirmă susținerea în implementarea proiectului;

**Criteriile de eligibilitate a AdB beneficiare Programului de Granturi Incubator AdB :**

Vor fi invitate să aplice grupuri de inițiativă locale, Asociații de Băștinași nou create sau în proces de creare care au drept scop să coopereze cu autoritatea publică locală si atragerea băștinașilor/migranților în dezvoltarea localității lor de origine din Moldova. Aplicația în cadrul concursului va fi organizată în baza unui formular tipizat, la care se va anexa dovada desfășurării etapei de prioritizare a ideii proiectului.

Toate aplicațiile primite vor fi evaluate de o comisie formată în cadrul Proiectului PNUD-MiDL. Rezultatele competiției vor primi aprobarea finală de către Consiliul de Coordonare al Proiectului.

|  |  |
| --- | --- |
| Criterii de eligibilitate:  | * Grupuri de inițiativă locale sau Asociații Obștești nou create sau în proces de creare care au drept scop cooperarea cu autoritatea publică locală si atragerea băștinașilor/migranților în dezvoltarea localității lor de origine din Moldova.

*Nota*: grupurile de inițiativă și Asociațiile în proces de înregistrare trebuie să se înregistreze în caz de selectare, pînă la etapa semnării contractului de grant.* Ideea de proiect să fie prioritizată participativ, inclusiv cu participarea băștinașilor/migranților
* Susținere din partea APL confirmată prin scrisoare
* Grupul de inițiativă/Asociația este prezentă în mediul online – administreaza pagina sa pe rețelele de socializare
 |

Aplicațiile care vor îndeplini criteriile minime de eligibilitate vor fi evaluate de un comitet de evaluare, format din echipa proiectului PNUD Moldova/MiDL. Lista finală a AdB beneficiare va fi aprobată de către Consiliul Coordonator al Proiectului. Aplicația în cadrul concursului va fi organizată în baza unui formular tipizat, la care se va anexa dovada desfășurării etapei de prioritizarea a ideii proiectului.

**Informații suplimentare:**

Informații suplimentare pot fi obținute, contactând persoanele de referință din cadrul proiectului MiDL:

* Oxana Maciuca, oxana.maciuca@undp.org, 069176586
* Victoria Ivancioglo, victoria.ivancioglo@undp.org, 060907790

Întrebările referitoare la acest concurs de granturi pot fi direcționate la adresa de e-mail Victoria.ivancioglo@undp.org cu subiectul „Întrebări Concurs de Granturi Incubator AdB”, pînă la data de 23.04.2019. .
**Evenimente de Informare și ghidare**:

Pentru clarificarea întrebărilor apărute, precum și ghidare în procesul de aplicare/elaborarea a propunerilor de proiect, Proiectul PNUD/MiDL va organiza sesiuni de informare, în funcție de solicitări.

Pentru o mai bună organizare, rugăm aplicanții interesați să se înregistreze preliminar, accesând acest [link](https://docs.google.com/forms/d/1lGvpBO446O6eoRX7EWvQ0_Bp1exp-FK_0nCKc2yTIyc/viewform?fbclid=IwAR1yVO6Br_n2JN8z_APwv4YuEBN78rV69D2pZ9of2F6i8reTMzdFI1DlJEI&edit_requested=true).